*ดอนนา* **เบอาตรีเช บอร์โรเมโอ อาเรเซ ตาแวร์นา** (อิตาลี: *Beatrice Borromeo Arese Taverna*; เกิด 18 สิงหาคม พ.ศ. 2528) เป็นนักข่าวและนางแบบแฟชั่นชาวอิตาลี เกิดในตระกูลชั้นสูง สำเร็จการศึกษาจากมหาวิทยาลัยบอชโชนีและมหาวิทยาลัยโคลัมเบีย ปัจจุบันเป็นนักข่าวออกอากาศของรายการ *อันโนเซโร* (Anno Zero) ทางช่องราอี 2 (Rai 2) และเป็นพิธีกรรายสัปดาห์ของสถานีวิทยุราดีโอ 105 (Radio 105) เธอสมรสกับปีแยร์ กาซีรากี พระโอรสของเจ้าหญิงการอลีน เจ้าหญิงแห่งฮันโนเฟอร์ เมื่อ พ.ศ. 2558 มีบุตรด้วยกันสองคน และทำงานเป็นนางแบบสินค้าให้แก่ดิออร์เมื่อ พ.ศ. 2564

ประวัติ
-------

เบอาตรีเช บอร์โรเมโอ เป็นธิดาของดอนการ์โล บอร์โรเมโอ เคานต์แห่งอาโรนา (*Carlo Borromeo*) กับเคาน์เตส ดอนนาเปาลา มาร์ซอตโต (*Paola Marzotto*) หญิงคนรักที่คบหากันมายาวนาน เป็นหลานปู่ของวีตาเลียโน บอร์โรเมโอ เจ้าชายที่ 2 แห่งอันเจรา (*Vitaliano Borromeo*) บิดาของเธอเป็นญาติกับการ์โล บอร์โรเมโอ พระคาร์ดินัลนิกายโรมันคาทอลิก อาร์ชบิชอปแห่งมิลาน และภายหลังได้รับการสถาปนาขึ้นเป็นนักบุญ ปัจจุบันครอบครัวของเธอครอบครองพื้นที่ส่วนใหญ่ของหมู่เกาะบอร์โรเมเอ (*Isole Borromee*) กลางทะเลสาบมัจโจเรในเมืองมิลาน และอสังหาริมทรัพย์หลายแห่งในแถบชนบทของแคว้นลอมบาร์เดียและปีเยมอนเต

เธอมีพี่ชายคนหนึ่งชื่อ การ์โล ลูโดวีโก บอร์โรเมโอ (*Carlo Ludovico Borromeo*) สมรสกับมาร์ตา แฟร์รี (*Marta Ferri*) นักออกแบบแฟชั่นชาวอิตาลี เธอมีพี่สาวต่างมารดาสามคน ที่เกิดจากการสมรสครั้งก่อนของบิดากับมาริออน ซีบิล โซตา (*Marion Sybil Zota*) หญิงชาวเยอรมนี ได้แก่ อีซาเบลลา สมรสกับอูโก บราเกตตี เปเรตตี (*Ugo Brachetti Peretti*) นักธุรกิจน้ำมันชาวอิตาลี, ลาวีเนีย สมรสกับจอห์น เอลคันน์ (*John Elkann*) นักอุตสาหกรรมชาวอิตาลี-อเมริกัน และมาติลเด เสกสมรสกับเจ้าชายอันทอนีอุสแห่งเฟือร์สเทินแบร์ค (*Antonius zu Fürstenberg*)

ส่วนครอบครัวฝั่งมารดา มียายคือ มาร์ตา มาร์ซอตโต (*Marta Marzotto*; สกุลเดิม วากอนดีโอ) เป็นนักออกแบบแฟชั่น และเป็นอดีตภรรยาของเคานต์อุมแบร์โต มาร์ซอตโต (*Umberto Marzotto*) และมีลุง คือ เคานต์มัตเตโอ มาร์ซอตโต (*Matteo Marzotto*) เป็นอดีตประธานและผู้อำนวยการของวาเลนตีโน (*Valentino*) เมื่อครั้งยังร่วมกับมาร์ซอตโตกรุป

การศึกษา
--------

บอร์โรเมโอสำเร็จการศึกษาระดับมัธยมศึกษาจากลีเซโอกลัสซีโกโจวันนีแบร์เกตมีลาโน (*Liceo Classico Giovanni Berchet Milano*) เมื่อ พ.ศ. 2547 สำเร็จการศึกษาปริญญาตรีนิติศาสตรบัณฑิต จากมหาวิทยาลัยบอชโชนี เมื่อ พ.ศ. 2553 และสำเร็จการศึกษาระดับปริญญาโท วารสารศาสตรมหาบัณฑิตจากวิทยาลัยวารสารศาสตรมหาวิทยาลัยโคลัมเบีย เมื่อ พ.ศ. 2555

ชีวิตส่วนตัว
------------

บอร์โรเมโอเป็นที่รู้จักมากขึ้น หลังแท็บลอยด์ตีพิมพ์เนื้อหาว่าเธอคบหากับปีแยร์ กาซีรากี พระโอรสของเจ้าหญิงการอลีน เจ้าหญิงแห่งฮันโนเฟอร์ เมื่อ พ.ศ. 2551 ต่อมาบอร์โรเมโอและกาซีรากีจดทะเบียนสมรสกันเมื่อวันที่ 25 กรกฎาคม พ.ศ. 2558 ณ อุทยานภายในวังเจ้าชายโมนาโก และจัดพิธีสมรสตามประเพณีทางศาสนาเมื่อวันที่ 1 สิงหาคมปีเดียวกัน ณ เกาะเบลลา กลางทะเลสาบมัจโจเร ในประเทศอิตาลี ต่อมาทั้งสองมีบุตรด้วยกันสองคน คือ สเตฟาโน แอร์โกเล การ์โล (*Stefano Ercole Carlo*; เกิด 28 กุมภาพันธ์ พ.ศ. 2560) และฟรันเชสโก การ์โล อัลแบร์ต (*Francesco Carlo Albert*; เกิด 21 พฤษภาคม พ.ศ. 2561)

บอร์โรเมโอระบุตัวตนเมื่อ พ.ศ. 2548 ว่า "ไม่เชื่อในพระเจ้าและเป็นพวกซ้ายจัด"

อ้างอิง
-------

1. ↑  "Beatrice Borromeo e Pierre Casiraghi, ecco le foto "private" - Affari…". 2018-07-23. เก็บจากแหล่งเดิมเมื่อ 2018-07-23. สืบค้นเมื่อ 2018-07-23.
2. ↑  "An Italian Wedding Fit For A Princess HuffPost". 2018-07-23. เก็บจากแหล่งเดิมเมื่อ 2018-07-23. สืบค้นเมื่อ 2018-07-23.
3. 1 2
4. ↑  "Otto cose da sapere su Beatrice Borromeo - Grazia.it". 2018-07-23. เก็บจากแหล่งเดิมเมื่อ 2018-07-23. สืบค้นเมื่อ 2018-07-23.
5. ↑  Franca Sozzani (7 June 2012). "The Borromeo-Ferri wedding". Vogue Italia. คลังข้อมูลเก่าเก็บจากแหล่งเดิมเมื่อ 2015-04-23. สืบค้นเมื่อ 29 September 2013.
6. ↑  "Carlo Borromeo e Marta Ferri, nozze principesche e alternative | AttualitÃ". Oggi.it. สืบค้นเมื่อ 27 March 2014.
7. ↑  Priya Rao (2012-06-30). "Marta Ferri and Carlo Borrmoeo Wedding - Pantelleria Italy Wedding - Town & Country Magazine". Townandcountrymag.com. สืบค้นเมื่อ 27 March 2014.
8. ↑  "Carlo Borromeo, conte di Arona". GeneAll.net. สืบค้นเมื่อ 27 March 2014.
9. ↑  Gianluca Mattei (25 September 2000). "Cinquecento invitati alla Rocca Borromeo per Isabella e Ugo". *Corriere della Sera* (ภาษาอิตาลี). p. 23. สืบค้นเมื่อ 29 September 2013.
10. ↑  "Jaki e Lavinia sposi "La famiglia Agnelli è unita"". *La Repubblica* (ภาษาอิตาลี). 4 September 2004. สืบค้นเมื่อ 29 September 2013.
11. ↑  Cesare Cunaccia (28 September 2011). "Prince and Princess Antonius Zu Furstenberg" (ภาษาอิตาลี). Vogue Unique. pp. 108–121. สืบค้นเมื่อ 29 September 2013.
12. ↑  "Stresa: nozze principesche per Matilde Borromeo Arese Taverna e Antonius von Fürstenberg all'Isola Bella". Stresaluxury.com. 28 April 2011. คลังข้อมูลเก่าเก็บจากแหล่งเดิมเมื่อ 2016-09-14. สืบค้นเมื่อ 27 March 2014.
13. ↑  SALSI, BENEDETTA (30 July 2016). "Morta Marta Marzotto, "Il nome? Lo devo alla suora che mi allevò" - il Resto del Carlino". สืบค้นเมื่อ 12 July 2018.
14. ↑  "La saga dei Marzotto" (PDF). คลังข้อมูลเก่าเก็บจากแหล่งเดิม (PDF)เมื่อ 5 March 2016. สืบค้นเมื่อ 12 July 2018.
15. ↑  "Margherita Lampertico". คลังข้อมูลเก่าเก็บจากแหล่งเดิมเมื่อ 2017-03-02. สืบค้นเมื่อ 2017-03-01.
16. ↑  "Hello! Magazine". *hellomagazine.com*. Hello! Magazine. สืบค้นเมื่อ 13 June 2016.
17. ↑  "Corriere della Sera - I 20 anni di Beatrice "atea e di sinistra"". 2019-09-19. เก็บจากแหล่งเดิมเมื่อ 2019-09-19. สืบค้นเมื่อ 2019-09-19.